Document ID: /roh_data/filtered/fineweb-2-filterrobots_roh.jsonl.gz/1657

Igl è ina premiera: Il club da hockey da Tavau stat numnadamain per l'emprima giada insumma en in final da la Cuppa svizra e quai grazia ina stretga victoria a Bienna. Malgrà ch'ils da Tavau manavan gia suenter 18 minutas cun 3:1 èsi stà in dir cumbat. Fatg tut cler ha la finala Robert Kousal cun ses segund gol, il 4:2 bun otg minutas avant la fin dal gieu.
En il final frunta il Club da hockey da Tavau cunter ils Lakers da Rapperswil-Jona. Quels han gudagnà cun 4:0 cunter Ajoie e stattan l'emprima giada sco club d'ina liga pli bassa en il final.
RR novitads 23:00